Mercedes-Benz SL-klass (R129)

Mercedes-Benz R129, hiljem SL-klass, on Mercedes-Benzi aastatel 1989–2001 toodetud kaheukseline rotster, mis vahetas välja mudeli R107.
Alates 1971. aastast oli Mercedes-Benz tootnud kaheukselist rotsterit R107. Sellele hakati järeltulijat projekteerima juba 1970. aastate keskel, kuid Mercedes-Benzi prioriteetideks olid uued W201 ja W124 sedaanid, mille arenduskulud olid kõrged. Seetõttu pandi uue rotsteri disain ootele ning R107 oligi tootmises kokku 18 aastat.
Töö jätkus 1982. aastal, disain valmis 1984. aastal ja patent saadi 2. oktoobril 1986. R129 disainiti uue W124 lühendatud šassiile, kuid oli spetsiifilisem kabrioletile ja omas eelkäijast suuremat väändejäikust.
Mudelivalik.
Esimene seeria (1989–1993).
Autot esitleti märtsis 1989 Genfi autonäitusel. Esimesteks mudeliteks olid:
Kuuesilindrilised mootorid olid standardis 5-käigulise manuaalkäigukastiga, lisavarustuses 4-käiguline automaat (W4A040, 722.3). V8-mootorit sai ainult automaatkäigukastiga. Aasta lõpus oli 300SL-24 mudelile lisavarustusena saadaval ka 5-käiguline automaat (W5A030, 722.5).
USA turule tuli R129 1990. mudeliaastal, seal müüdi 300SL-24 mudelina 300SL (73 500 dollarit) ja 500SL (83 500 dollarit). 1990. aasta Euroopa aasta auto valimisel tuli R129 Citroën XM järel teiseks.
Esimene uuendus ja SL-klass (1993–1998).
Esimene suurem uuendus toimus 1993. aastal, kui Mercedes-Benz hakkas mudelinimetusi ühtlustama. R129 sai nüüd ametlikuks nimeks SL-klass. Varem seisis mootori suurust märkiv number tähise ees (nt 500SL), nüüd aga mudelitähise järel (nt SL500).
Uuendati ka mootoreid, senise mehhaanilise-elektroonilise KE-Jetronic kütuse sissepritsesüsteemi asemele tuli uus mikroprotsessoritega LH-Jetronic.
SL280 oli standardis 5-käigulise manuaalkastiga, lisavarustuses 4- või 5-käiguline automaat; SL320 oli standardis 5-käigulise automaadiga; SL500 ja SL600 olid kõrgema pöördemomendi tõttu saadaval vaid 4-käigulise automaadiga.
Septembris 1995 esitleti Frankfurdi autonäitusel facelifti läbinud R129 (nn *Phase 2*). Mootorid jäid samaks, kuid kõigi mootoritega hakati nüüd kasutama uut elektroonilist 5-käigulist 5G-Tronic automaatkäigukasti (722.6). Lisaks oli SL280 endiselt saadaval 5-käigulise manuaalkastiga. Samuti lisandus SL600 standardvarustusse ja SL500 lisavarustusse ksenoonlaternad ning ESP stabiilsuskontroll.
Teine uuendus (1998–2001).
Aprillis 1998 esitleti Torino autonäitusel järgmise facelifti läbinud R129 (nn *Phase 3*). SL600 kasutas edasi senist M120 V12-mootorit, kuid teised mudelid said uued mootorid, millel oli nüüd 3 klappi silindri kohta (2 sisse- ja 1 väljalaske).
AMG mudelid.
Pärast tuuningufirma AMG minekut Mercedese omandusse ilmusid mudelivalikusse ametlikud AMG versioonid.
AMG mudelite tootmisarvud sisalduvad allolevas tabelis vastavate baasmudelite (SL500 ja SL600) numbrite all. Kokku toodeti 633 SL60, 65 SL55, 150 SL70, 35 SL72 ja 50 SL73 AMG mudelit. SL73 AMG 7,3-liitrist mootorit kasutati hiljem superautol Pagani Zonda F.
Tootmise lõpp ja arvud.
Viimased R129 toodeti juulis 2001, kui tootmisse läks järglasmudel R230. Viimastest autodest maksid 2001. aasta alguses SL280 131 135, SL320 142 705, SL500 176 965 ja SL600 226 432 DEM. USAs olid viimasena saadaval 2002. mudeliaastal SL500 (83 800 dollarit) ja SL600 (128 950 dollarit).
Kokku toodeti 12 aastaga umbes 205 000 autot: